ཀྲུང་གོའི་རྒྱལ་ཁབ་ཁྲིམས་དཔོན་སློབ་གླིང་བོད་ལྗོངས་ཡན་ལག་སློབ་གླིང་གི་དབུ་འཛིན་སྐུ་གཞོན་བདེ་ཆུང་གིས་བརྗོད་དོན།བོད་རྒྱ་སྐད་གཉིས་ཀྱི་ཁྲིམས་དཔོན་འཇོན་ཐང་ཅན་གསོ་སྐྱོང་བྱེད་པར་ཤུགས་བརྒྱབ་པ་དེས་མི་རིགས་གྲངས་ཉུང་ས་ཁུལ་གྱིས་མི་རིགས་རང་གི་སྐད་ཡིག་གིས་ཞུ་གཏུག་བྱེད་པའི་ཁེ་དབང་ལ་ཁག་ཐེག་བྱས་པར་མ་ཟད།འདི་ནི་ཁྲིམས་ལྟར་བོད་སྐྱོང་བའི་མངོན་ཚུལ་བྱེ་བྲག་པ་ཞིག་ཀྱང་རེད་ཟེར།༢༠༡༤ལོའི་ཟླ༨པར།རྒྱལ་ཡོངས་ཀྱི་བོད་རྒྱ་སྐད་གཉིས་ཁྲིམས་དཔོན་བོད་ལྗོངས་སྦྱོང་བརྡར་རྟེན་གཞི་བཙུགས་ཤིང་།སྦྱོང་བརྡར་དུ་ཞུགས་མཁན༢༦༢པོ་སློབ་མཇུག་སྒྲིལ་བའི་ཡིག་ཚད་བཏང་ནས་ལོ་གཅིག་རིང་དངོས་སྦྱོང་བྱས་རྗེས།བོད་ལྗོངས་བོད་རྒྱ་སྐད་གཉིས་ཁྲིམས་དཔོན་གྱི་དཔུང་སྡེ་དེ་བས་ཆེན་པོ་ཆགས་རྒྱུ་ཡིན་པ་རེད།རྒྱུས་ལོན་པ་ལྟར་ན།སྐད་གཉིས་ཁྲིམས་དཔོན་སྦྱོང་བརྡར་གྱི་དགེ་རྒན་གྱི་དཔུང་སྡེ་ལ་ཤུགས་རྒྱག་ཆེད།ཀྲུང་གོའི་རྒྱལ་ཁབ་ཁྲིམས་དཔོན་སློབ་གླིང་བོད་ལྗོངས་ཡན་ལག་སློབ་གླིང་ནས་སྐབས་དང་པོའི་ལས་ཞོར་དགེ་རྒན༦༤གདན་ཞུ་བྱས།དགེ་རྒན་འདི་དག་ནི་ལས་སྣེ་དང་པོའི་ཁྲིམས་དཔོན་ཕུལ་བྱུང་ཅན་གཙོ་བྱས་པས་ཁྲིམས་གཅོད་ཀྱི་ཉམས་མྱོང་ཅུང་ཕུན་སུམ་ཚོགས་ལ།བོད་ལྗོངས་ཁྲིམས་དཔོན་སློབ་གསོའི་དགེ་སློབ་ཀྱི་མཛོད་ཅིག་ཆགས་མགོ་ཚུགས་ཡོད།དུས་མཚུངས་སུབོད་ཡིག་ཁྲིམས་ལུགས་བརྡ་ཆདདངབོད་ཡིག་གི་བཅད་ཁྲའི་ཡི་གེ་འབྲི་སྟངསསོགས་ཆེད་ལས་བསླབ་གཞི༤རྩོམ་འབྲི་བྱེད་ཀྱིན་པའི་སྒང་ཡིན་པ་དངོས་གཞིའི་ལག་ལེན་དུ་སྤྱོད་ཆོག་པ་ཡོད།རྩོམ་འགན་པ།རྟ་མགྲིན